CELEX: 62017CA0192
Language: et
Date: 2018-07-11 00:00:00
Title: Kohtuasi C-192/17: Euroopa Kohtu (üheksas koda) 11. juuli 2018. aasta otsus (Consiglio di Stato eelotsusetaotlus – Itaalia) – COBRA SpA versus Ministero dello Sviluppo Economico (Eelotsusetaotlus — Direktiiv 1999/5/EÜ — Raadioseadmete ja telekommunikatsioonivõrgu lõppseadmete nõuetekohasuse vastastikune tunnustamine — Ühtlustatud standardite olemasolu — Tootja vajadus pöörduda teavitatud asutuse poole — Teavitatud asutuse identifitseerimisnumbri kinnitamine)

10.9.2018   
            
            
               ET
            
            
               Euroopa Liidu Teataja
            
            
               C 319/11
            
         
      Euroopa Kohtu (üheksas koda) 11. juuli 2018. aasta otsus (Consiglio di Stato eelotsusetaotlus – Itaalia) – COBRA SpA versus Ministero dello Sviluppo Economico
      (Kohtuasi C-192/17) (1)
      
      ((Eelotsusetaotlus - Direktiiv 1999/5/EÜ - Raadioseadmete ja telekommunikatsioonivõrgu lõppseadmete nõuetekohasuse vastastikune tunnustamine - Ühtlustatud standardite olemasolu - Tootja vajadus pöörduda teavitatud asutuse poole - Teavitatud asutuse identifitseerimisnumbri kinnitamine))
      (2018/C 319/12)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Hageja: COBRA SpA
      
         Kostja: Ministero dello Sviluppo Economico
      
         Resolutsioon
      
      
                  1.
               
               
                  Euroopa Parlamendi ja nõukogu 9. märtsi 1999. aasta direktiivi 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (muudetud Euroopa Parlamendi ja nõukogu 18. juuni 2009. aasta määrusega (EÜ) nr 596/2009) artikli 12 lõike 1 teist lõiku tuleb tõlgendada nii, et juhul, kui raadioseadme tootja kohaldab direktiivi III lisa teises lõigus ette nähtud menetlust ja kasutab ühtlustatud standardeid kõnealuses lõigus sätestatud katsete kindlaksmääramiseks, ei ole ta kohustatud pöörduma direktiivi artikli 11 lõikes 1 osutatud teavitatud asutuse poole ega seega lisama CE-märgisele selle asutuse identifitseerimisnumbrit.
               
            
                  2.
               
               
                  Määrusega nr 596/2009 muudetud direktiivi 1999/5 artikli 12 lõike 1 teist lõiku tuleb tõlgendada nii, et raadioseadme tootja, kes on kohaldanud direktiivi III lisas sätestatud menetlust, kasutades ühtlustatud standardeid, milles on kindlaks määratud olulised raadiokatsed, ei ole kohustatud lisama CE-märgisele sellise teavitatud asutuse identifitseerimisnumbrit, kelle poole ta on vabatahtlikult pöördunud, ilma et ta oleks selleks kohustatud, et kinnitada ühtlustatud standardite raames tehtavate oluliste raadiokatsete nimekiri.
               
            
         (1)  ELT C 231, 17.7.2017.